Сырвід

**Сырвід**, **Сыравід** (*Сірвід*, *Шырвід*, *Шырвіт*), **Сурвід** (*Сурвіт*, *Сурвідзь*, *Журвід*), **Сырвіт**, **Сэрвіт** — мужчынскае імя і вытворнае ад яго прозьвішча.

## Паходжаньне

Сісьвіта або Сесьвіта (Sisuita, Sisoitu, Sesuito) — імя германскага паходжаньня. Іменная аснова сір- (сер-, сіс-) (імёны ліцьвінаў Сіргоўд, Сіргут, Сірмонт; германскія імёны Siriaud, Sergudo, Sirmont) паходзіць ад гоцкага sisu 'чароўны сьпеў, заклён', а аснова -від- (імёны ліцьвінаў Відмунд, Мельвід, Торвід; германскія імёны Widmund, Melvid, Torvid) — ад гоцкага wida 'повязь, злучэньне, моцнасьць' або ад гоцкага і германскага widus 'дрэва'.

Германскае паходжаньня імя Шырвід сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

Варыянты імя ў гістарычных крыніцах: *от Жировита* (XI ст.); *Сиръвидъ [[Рушкавічы|Рюшковичъ]]* (Галіцка-Валынскі летапіс); *[[Арвід (імя)|Оръвиду]] а Сирвиду чотыри чоловеки* (1440—1492 гады); *чоловеков… а Сурвида* (9 лістапада 1449 году); *Воитех Сирвидович* (3 студзеня 1515 году); *земли пустовское доилидское в [[Немянчын|Неменчинскои]] волости на имя Сирвидовщины* (4 чэрвеня 1516 году); *земль пустовскихъ три пустовщины в тивунстве Виленском у Лыкменскои волости… Сирвидовщину* (21 сьнежня 1516 году); *чоловеков имены у [[Эйшышкі|Еишишском]] жо повете… Янка Сирвидовича* (17 красавіка 1517 году); *людеи… з Воитъком а Сташкомъ Сиръвидовичомъ* (19 сьнежня 1522 году); *Воитъко Сурвидовичъ* (1523 год); *Янъчикъ Сирвидович* (1528 год); *Янъ Сиръвидовичъ* (1567 год); *земенина господаръского повету Упитъского Юрья Каспоровича Журвида* (16 ліпеня 1586 году); *умоцованый ее милости панее Служчыное Валентый Сырвидъ* (7 лютага 1596 году); *Валентын Янович Сырвидъ* (11 сакавіка 1596 году); *Kazimierz Surwid* (1667 год); *wieś Lebedzie… Kazimierz Syrwid* (1675—1677 гады); *Szjrwid… Szyrwitowa* (1671—1681 гады); *Mikołaj Surwidz Jagowd* (1690 год); *Michał Sirwit* (1713 год); *Sirwidy* (1744 год); *Marianna Serwitówna* (1758 год); *Michał Syrwid chorąży petyhorski* (9 лютага 1790 году).

## Носьбіты
* Жыравіт — жыхар Ноўгараду, які ўпамінаецца ў XI стагодзьдзі
* Сірвід Рушкавіч — літоўскі князь з роду Рушкавічаў, які ўпамінаецца пад 1259 годам
* Сірвід — літоўскі баярын, які атрымаў наданьне ад вялікага князя Казімера
* Войцех Сірвідавіч — рэтаўскі цівун, які ўпамінаецца ў 1515 годзе
* Янчык Сірвідавіч — бяржанскі баярын, які ўпамінаецца ў попісе войска Вялікага Княства Літоўскага 1528 году
* Соф’я Янаўна Сыравідаўна — вількамірская зямянка, якая ўпамінаецца ў 1605 годзе
* Войцех Янавіч Сырвід — вількамірскі зямянін, які ўпамінаецца ў 1611 годзе
* Юры Войцехавіч Сырвід — вількамірскі зямянін, які ўпамінаецца ў 1615 годзе
* Ян Янавіч Сырвід — вількамірскі зямянін, які ўпамінаецца 1618 годзе

Сырвіды (Syrwid) гербаў Даліва і Лебедзь — літоўскі шляхецкі род зь Вільні і Віленскага павету.

Сурвідовічы (Surwidowicz) — літоўскі шляхецкі род з ваколіцаў Сьвянцянаў.

Сырвіды (Syrwid) — літоўскі шляхецкі род з ваколіцаў Лынтупаў.

Сірвіды — літоўскія шляхецкія роды.

Дуніны Сырвіды або Шырвіды (Dunin Syrwid, Dunin Szyrwid) гербу Лебедзь — літоўскі шляхецкі род

Сурвіт (Surwit) — прозьвішча, зафіксаванае ў XIX стагодзьдзі ў ваколіцах Сувалкаў.

На 1913 год існавала мясцовасьць Сырвідзішкі (Syrwidziszki) у Немянчынскай парафіі.

## Глядзіце таксама
* Сыры
* Від

## Крыніцы

Катэгорыя:Мужчынскія імёны